कर्ण पार्क में तीन घंटे तक हुई मीटिंग
घुड़चढ़ी को लेकर हुआ था विवाद
4 मांगों को लेकर पीड़ित पक्ष ने सैकड़ों ग्रामीणाें के साथ छोड़ा सग्गा गांव, सचिवालय में डाला डेरा
ये था पूरा मामला
कमेटी से हुई बातचीत
लगाए बेरिकेड्स
पीड़ित पक्ष ने ये रखीं मुख्य मांगें
सग्गागांव में घुड़चढ़ी को लेकर दो पक्षों में हुए झगड़े का मामला थमने का नाम नहीं ले रहा है। सोमवार को गांव के एक पक्ष के करीब 100 महिला-पुरुषों ने बच्चों सहित गांव छोड़ दिया। ग्रामीण महिलाएं और पुरुष सुबह करीब 11 बजे कर्ण पार्क में कपड़ों से भरे बैग लेकर पहुंचे। कर्ण पार्क में कृष्ण कुटेल, राकेश कुमार राेकी सहित अन्य लोगों के साथ पीड़ित पक्ष के लोगों ने मीटिंग कर लघु सचिवालय की ओर कूच किया। प्रदर्शनकारियों ने सरकार के खिलाफ नारेबाजी की और आरोपियों की गिरफ्तारी, सुरक्षा मुहैया कराने, मुआवजा देने जैसी मांगों को लेकर लघु सचिवालय के सामने धरना दिया। प्रदर्शनकारी देर रात तक धरने पर डटे रहे। इस दौरान वाहन चालकों को परेशानी का सामना करना पड़ा। प्रदर्शनकारियों के लिए 3 थाना प्रभारी समेत भारी पुलिस बल तैनात रहा। डीसी, एसपी ने प्रदर्शनकारियों को समझाने की कोशिश की। करीब डेढ़ घंटे तक डीसी और समाज की एक कमेटी की बात हुई, लेकिन प्रदर्शनकारी वापस लौटने के लिए राजी नहीं हुए।
करनाल. जिलासचिवालय के गेट पर प्रदर्शन करते हुए एक पक्ष के लोगों से बातचीत करने पहुंचे डीसी बराड़। दूसरी ओर कर्ण पार्क से रवाना होते हुए एक पक्ष की महिलाएं। फोटो| भास्कर
^सग्गा गांव के एक समाज के लाेगों की एक कमेटी से बातचीत हुई है। इस दौरान एक पक्ष के लोगों ने अपनी कुछ मांगें रखी हैं, इन पर विचार किया जाएगा। इसके साथ ही उन्हें आश्वासन भी दिया गया है। आरोपियों के खिलाफ मामला भी दर्ज कर लिया है। मामले पर गंभीरता से विचार किया जा रहा है। -मनदीपसिंह बराड़, डीसी करनाल।
किसी तरह की अप्रिय घटना हो इसके लिए कर्ण पार्क और लघु सचिवालय में भारी संख्या में पुलिस बल तैनात रहा। लघु सचिवालय में सिटी, सदर सिविल लाइन थाना प्रभारी सहित डीएसपी भी मौजूद रहे। लघु सचिवालय में गेट पर पुलिस ने बेरिकेड्स लगा दिए। लघु सचिवालय में विभिन्न विभागों के कर्मचारी अधिकारी लघु सचिवालय के मुख्य गेट से नहीं निकल पाए।
एक पक्ष के लोगों की कमेटी ने डीसी मनदीप सिंह बराड़ से आरोपियों के खिलाफ मामला दर्ज कर गिरफ्तार करने, गांव में समाज के लोगों को सुरक्षा देने, गांव में दूसरे पक्ष के लोगों के बंदूक के लाइसेंस रद्द कर उनके हथियार काबू करने, पीड़ित परिवार को 2 लाख रुपए मुआवजा देने की मांग की। सग्गा वासी नीलोखेड़ी ब्लॉक समिति के चेयरमैन हुकम सिंह राणा ने कहा कि गांव में सभी बिरादरियों में भाईचारा है और आगे भी रहेगा। घुड़चढ़ी को लेकर विवाद हुआ था, गांव में सभी बिरादरी की घुड़चढ़ी बंद की गई है। पंचायत कर मामले को सुलझा दिया था। जिन्होंने शरारत की, उनके खिलाफ कार्रवाई का भी आश्वासन दिया था।
करीब 11 बजे एक पक्ष के लोग कर्ण पार्क में एकत्र हुए, यहां एक पक्ष के नेता कृष्ण कुटेल, पूर्व सरपंच अशोक सहित कई गांव के लोग मौजूद थे। दूसरे पक्ष के कुछ लोग भी बैठक में मौजूद रहे। करीब तीन घंटे तक हुई मीटिंग में 11 सदस्यों की एक कमेटी बनाने का निर्णय लिया गया। कर्ण पार्क से प्रदर्शन करते हुए प्रदर्शनकारियों ने अस्पताल चौक सेक्टर-12 चौक को जाम कर नारेबाजी की। प्रदर्शनकारियों ने लघु सचिवालय के सामने प्रदर्शन किया। प्रदर्शनकारियों ने मांग की कि डीसी एसपी उनकी मांग सुनें और कार्रवाई का आश्वासन दें। साढ़े 4 बजे डीसी एसपी मौके पर पहुंचे और कहा कि उनकी एक कमेटी ऑफिस में आए और अपनी मांग रखें।
सग्गा गांव में पीड़ित पक्ष के एक युवक की शादी 4 मार्च को थी। 3 मार्च की रात वह घुड़चढ़ी करने लगा। ऐसा करने पर दूसरे पक्ष के लोगाें ने रोक दिया। इस दौरान दोनों पक्षों के लोगों के बीच कहासुनी हुई और मौके पर पुलिस को भी बुलाया गया। मामला थोड़ा शांत हुआ, तो सुबह बारात के समय दोनों पक्षों के लोगों में पथराव हो गया। जिसमें एक पुलिसकर्मी भी घायल हो गया था। गांव में बढ़ते तनाव को देखते हुए भारी मात्रा में पुलिस बल तैनात किया गया। डीसी और एसपी ने गांव में पहुंच कर बारात को अंबाला रवाना किया। जिला प्रशासन के सामने दोनों पक्षों के लोगों में पंचायत हुई। लेकिन मामला ठंडा नहीं हुआ।
hin_Deva hin_Deva hin_Deva hin_Deva hin_Deva hne_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva